**СЪОБЩЕНИЕ**

**Община Севлиево** на основание чл.124б, ал.2 от Закона за устройство на територията, съобщава че със **Заповед №1067 от 19.10.2023г. на Кмета на Община Севлиево е разрешено:**

**Изработване на ПУП - План за регулация и застрояване /ПРЗ** за разделяне на УПИ XIV, кв.159 по регулационния план на гр. Севлиево на три урегулирани поземлени имота. Създава се нова улица с о.т. 1593-1593а-1593б на юг до пресичане на улица с о.т. 1082-1083. Създава се нов квартал 159а. В квартал 159 се създават два нови УПИ XVII и УПИ XVI, с отреждане „за производствена и складова дейност“. В кв. 159а УПИ XV се преотрежда в УПИ I и се обособява нов УПИ II с отреждане „за производствена и складова дейност“

Настоящата заповед да се връчи на заинтересуваните лица по реда на АПК.

На основание чл.124б, ал.4 от ЗУТ настоящата заповед не подлежи на оспорване.

На основание чл.135, ал.6 от ЗУТ се спира приложението на действащия ПУП, за частите, за които се отнася.

Преписката се намира в Дирекция „ТСУ“ при Община Севлиево – пл. “Свобода“, ет. II, стая 209 и може да бъде прегледана от заинтересуваните.

Съобщението за издадената заповед е поставено на 19.10.2023г. на таблото за обявления в „Център за информация и услуги на граждани“ и е публикувано на Интернет страницата на Община Севлиево.